Glarea
Glarea sunt lapilli minutissimi, qui in fluviorum ripis et in maris litoribus inveniri solent. In geologia glarea est lapis metamorphicus psephitum generis; nam saepe et montes lapidibus fractis, interdum usque ad pulverem sui generis minutis, compositi sunt. Carolus Linnaeus in Systemate naturae tria glareae genera enumerat: "Glarea tenuissima, flatu aeris volitans" (Synonymon: "Glarea mobilis") "Glarea farinacea apyra" (Synonymon: "Arena sterilis") "Glarea argillacea apyra mixta" (Synonymon: "Terra adamica") Nunc glarea secundum magnitudine lapillorum dividitur et secundum originem (montana, fluviatilis, marina, glarea lacuum, glaciariorum Ex antiquitate glarea ad vias muniendis et ad alias res construendas usurpatur. Ferrumine saepe miscetur, ut materiem constructionis praebeat. Glarea montana aspera est, et ad usum aedificandi minus idonea est, nam arena permixta est. Sed glarea fluviatilis et maritima aqua trita superficiem levem habet, qua de causa peius ferrumine concrescitur.